|  |  |
| --- | --- |
|  **КИЛЕШЕНДЕ**«Татарстан РеспубликасыФәннәр АкадемиясенеңГ. Ибраһимов исемендәге Тел,әдәбият һәм сәнгать институты»дәүләт фәнни бюджет учреждениеседиректоры\_\_\_\_\_\_\_\_\_\_\_\_\_\_\_ К.М. Миңнуллин«\_\_\_»\_\_\_\_\_\_\_\_\_\_\_\_\_2023 ел |  **РАСЛЫЙМ**Татарстан РеспубликасыӘлмәт муниципаль районымәгариф идарәсеҗитәкчесе\_\_\_\_\_\_\_\_\_\_\_ И.А. Павловская«\_\_\_»\_\_\_\_\_\_\_\_\_\_\_\_\_2023 ел |

**Шагыйрь Фатих Кәримгә багышланган “Батырлар эзеннән” дип аталаган III республика бәйгесен үткәрү**

**НИГЕЗЛӘМӘСЕ**

**I. Гомуми нигезләмә**

Әлеге нигезләмә шагыйрь Фатих Кәримгә багышланган **“Батырлар эзеннән”** III республика бәйгесен үткәрү тәртибен билгели.

**II. Бәйгенең максат һәм бурычлары**

2.1. Бәйгенең максаты татар әдәбияты һәм сәнгате тарихын, Фатих Кәримнең тормыш һәм иҗат юлын өйрәнүне һәм популярлаштыруны, шулай ук эзләнү эшчәнлеге аша укучыларның иҗади фикер йөртүләрен, интеллектуаль һәм иҗади сәләтләрен активлаштыруны күздә тота.

2.2. Бәйгенең бурычлары:

- укучыларны үз халкының рухи кыйммәтләренә, гореф-гадәтләренә, мәдәниятенә җәлеп итү;

- яшь буында толерантлык, ватанпәрвәрлек, туган җиргә мәхәббәт хисләре тәрбияләү;

- Фатих Кәримнең иҗади мирасын өйрәнү аша укучыларда милли үзаң формалаштыру.

**III. Бәйгене оештыручылар**

3.1. Бәйгенең оештыручылары:

- Татарстан Республикасы Фәннәр Академиясенең Г. Ибраһимов исемендәге Тел, әдәбият һәм сәнгать институты;

- “Татарстан Республикасы Әлмәт муниципаль районы башкарма

комитетының мәгариф бүлеге” муниципаль казна учреждениесе;

- Татарстан Республикасы Әлмәт шәһәренең “1 нче лицей-интернат” муниципаль автоном гомуми белем учреждениесе.

3.2. Оештыру комитеты “Татарстан Республикасы Әлмәт муниципаль районы башкарма комитетының мәгариф бүлеге” муниципаль казна учреждениесе, Әлмәт шәһәренең “1 нче лицей-интернат” муниципаль автоном гомуми белем учреждениесе укучылар һәм киң җәмәгатьчелек игътибарына мәгълүмати хатлар, электрон сайт аша бәйгене үткәрү турындагы мәгълүматны җиткерә; конкурс эшләрен җыю эшен һәм жюри эшчәнлеген оештыра, бүләкләү тантанасын үткәрә.

**IV. Эксперт төркеме һәм жюри**

4.1. “Татарстан Республикасы Әлмәт муниципаль районы башкарма комитетының мәгариф бүлеге” муниципаль казна учреждениесе боерыгы нигезендә, бәйгегә килгән эшләрне бәяләү өчен, эксперт төркеме һәм жюри төзелә. Экспертлар һәм жюри әгъзалары тәҗрибәле мәгариф хезмәткәрләре, галимнәр, күренекле җәмәгать эшлеклеләре, мәктәп җитәкчеләре һәм укытучылар арасыннан сайлана.

4.2. Бәйгегә килгән эшләр эксперт төркеме һәм жюри әгъзалары тарафыннан, алдан әзерләнгән критерийлар нигезендә, ун баллы система буенча бәяләнә. Баллар куелган бәяләү битендә һәр эксперт теркәлә, шуннан соң әлеге бәяләү кәгазе оештыру комитетына тапшырыла.

Жюри нәтиҗәләренә карата дәгъвалар кабул ителми.

**V. Катнашучылар һәм аларның иҗади эшләренә таләпләр**

5.1. Бәйгедә Татарстан Республикасы мәктәпләре, лицей, гимназия укучылары һәм укытучылары катнаша ала.

5.2. Укучыларның иҗади эшләре түбәндәге яшь категорияләре буенча кабул ителә:

- 1-4 сыйныфлар;

- 5-9 сыйныфлар;

- 10-11 сыйныфлар.

5.3. Бәйге түбәндәге юнәлешләр буенча үткәрелә:

1) “Үлемнәре белән үлемсезлек яулап ала безнең шагыйрьләр” – Фатих Кәрим әсәрләрен сәнгатьле уку (видеоязма);

2) “Исемең калсын, үзең үлсәң дә,

 Тарихларда укып ятларлык!” – Фатих Кәрим шәхесенә багышланган иҗади эшләр (шигырь, эссе);

3) “Рәсемнәрдә Фатих Кәрим иҗаты” – шагыйрь әсәрләре буенча рәсем ясау;

4) “Батырлар рухы - күңелләрдә” (укытучылар өчен) – батыр Ватандашларыбызга багышланган дәрес, сыйныфтан тыш чаралар эшкәртмәсе.

5.4. Бәйгегә эшләр татар телендә кабул ителә. Бер укучы 2-3 номинациядә бер үк вакытта катнашырга мөмкин.

5.5. “Үлемнәре белән үлемсезлек яулап ала безнең шагыйрьләр” – Фатих Кәрим әсәрләрен сәнгатьле уку юнәлешендә катнашу өчен, заявка-анкета һәм YouTubeка йөкләтелгән видеофайлның сылтамасын җибәрергә кирәк (кушымтаны карагыз).

5.5. “Рәсемнәрдә Фатих Кәрим иҗаты” – шагыйрь әсәрләре буенча рәсем ясау юнәлешендәге эшләрнең сканкүчермәсен һәм заявка-анкета җибәрергә.

5.6. 2 нче, 4 нче юнәлешләрдәге эшләргә таләпләр: 14 нче шрифт Times New Roman, абзац – 1,5; полялар – һәрьяктан 2 шәр см, эссеның күләме 2 биттән артмаска тиеш.

Әлеге юнәлешләргә эшләрне катнашучы Ф.И.О. белән атап Microsoft Word документында заявка белән бергә юлларга кирәк.

**VI. Бәйгене үткәрү тәртибе**

6.1. Бәйгедә катнашучы 2023 елның 20 нче мартына кадәр иҗади эшләрен һәм анкетаны (кушымта) түбәндәге адрес буенча оештыру комитетына җибәрә: baturlar2022@yandex.ru. Бәйгенең рәсми сайты - <https://goller-ile.ru/> (бәйгегә килгән эшләр белән биредә таныша аласыз).

6.2. Бәйгенең җиңүчеләре дипломнар белән бүләкләнә.

6.3. Бәйге нәтиҗәләре бәйгенең рәсми сайтында (<https://goller-ile.ru/>) урнаштырылачак.

Белешмәләр өчен телефоннар: Татарстан Республикасы Әлмәт шәһәренең “1 нче лицей-интернат” муниципаль автоном гомуми белем учреждениесенең туган тел укытучысы Хәбибуллина Айгөл Фәнзәт кызы (88553 37-04-80).

*Кушымта*

 “Батырлар эзеннән”

бәйгесендә катнашу өчен заявка-анкета

|  |  |  |  |  |  |  |
| --- | --- | --- | --- | --- | --- | --- |
| № | Катнашучының Ф.И.Ә.исеме | Сыйныфы, туган көне | Юнәлеше  | Район, мәктәп исеме (устав буенча) | Җитәкченең Ф.И.Ә.исеме | YouTubeкасылтама (1, 2 юнәлешләр өчен) |
|  |  |  |  |  |  |  |